કોડીનારમાં ચેમ્બરના નેજા હેઠળ ઓનલાઈન ખરીદી સામે વિરોધ વ્યક્ત કર્યો હતો. ત્યારબાદ મોટી સંખ્યામાં વેપારીઓએ રેલી યોજી વડાપ્રધાનને સંબોધતું આવેદન પત્ર મામલતદારને પાઠવ્યું હતું. આવેદનમાં રોષભેર જણાવાયું હતું કે, ઓનલાઈન વેચાણને કારણે બજારમાંથી ગ્રાહકો ગૂમ થઈ ગયા છે અને વેપારીઓને ભારે નુકશાન સહન કરવું પડે છે. આવા સંજોગોમાં યોગ્ય પગલાં નહીં લેવાય તો વેપારીઓ બેકારીના ભરડામાં લપેટાઈ જશે.